سەرۆک کۆماری ئۆزبەکستان

سەرۆکی کۆماری ئۆزبەکستان ( ) سەرۆکی دەوڵەت و دەسەڵاتی جێبەجێکردنە لە ئۆزبەکستان. نووسینگەی سەرۆک کۆمار لە ساڵی ١٩٩١دا دامەزراوە و جێگەی سەرۆکی لیژنەی سەرۆکایەتیی ئەنجومەنی باڵای ئۆزبەکستانی سۆڤیەتی گرتەوە کە لە ساڵی ١٩٢٥دا دامەزرابوو. سەرۆک کۆمار ڕاستەوخۆ بۆ ماوەی حەوت ساڵ لەلایەن ھاووڵاتیانی ئۆزبەکستانەوە کە تەمەنیان زیاتر لە ١٨ ساڵە ھەڵدەبژێردرێت.

ئیسلام کەریمۆڤ دوای دامەزراندنی ئەو نووسینگەیە بۆ ماوەی ٢٥ ساڵ، تاکە سەرۆک کۆماری ئۆزبەکستان بوو؛ لە سێ ھەڵبژاردنی لەسەریەک سەرکەوتنی بەدەستھێنا کە زۆر کەس بە ساختەی دەزانن. ھەڵبژاردنی سێیەم زۆرترین مشتومڕی لەسەر بوو بەھۆی ئەوەی دووجار ھەڵبژێردرابوو کە بەپێی دەستووری ئۆزبەکستان زۆرترین ماوەی سەرۆکایەتی دەتواێنت دوو خول بێت. ڕوونکردنەوەی فەرمی ئەوە بوو کە یەکەم خولی سەرۆکایەتی کە پێنج ساڵە، بەپێی دەستووری پێشوو بووە و بۆ خۆنووسینە نوێیەکە ھەژمار نەکراوە. لە ٢ی ئەیلولی ٢٠١٦، کەریمۆڤ لە ماوەی خولی سێیەمی سەرۆکایەتیدا کۆچی دواییی کرد. لە دانیشتنێکی ھاوبەشی ھەردوو ئەنجومەنی باڵای ئۆزبەکستان لە ٨ی ئەیلوولی ٢٠١٦، شەوکەت میرزیایێڤ، سەرۆک وەزیرانی ئەوکاتی ئۆزبەکستان وەک سەرۆک کۆماری کاتی دەستنیشان کرا. لە مانگی کانوونی دووەمی ٢٠١٦، میرزیایێڤ لە دەنگدانی جەماوەریدا وەک سەرۆک کۆمار هەڵبژێردرا. ھەرچەندە چاودێرانی نێونەتەوەیی بەھۆی سنووردارکردنی ڕاپۆرتکردنی میدیا و پڕکردنەوەی دەنگەکان ھەڵبژاردنەکەیان بە ئازاد و دادپەروەرانە وەسف نەکرد.

 سەرچاوەکان 


ئۆزبەکستان